कर्ज 190 करोड़, राहत 22 करोड़ की
सूखे से प्रभावित किसानों को राहत देने राजस्व एवं आपदा प्रबंधन विभाग के संयुक्त सचिव पी निहलानी ने 12 दिसंबर को बस्तर संभाग के किसानों को 21 करोड़ 95 लाख रुपए की सहायता देने का आदेश जारी कर दिया है।
फसल नुकसान पर दी जाने वाली इस राशि का फायदा बस्तर के किसानों को उम्मीद के मुताबिक मिलेगा इसको लेकर आंशका बनी हुई है। उल्लेखनीय है कि किसानों को राहत देने के लिए जिला सहकारी केंद्रीय बैंक ने 61 हजार 19 किसानों को बिना ब्याज के 190 करोड़ रुपए का कर्ज दिया है। राजस्व व आपदा प्रबंधन के जरिए उन्हीं किसानों को यह राशि मिलेगी जिनकी फसल 33 से 50 फीसदी तक नुकसान हुई हो। गौरतलब है कि इस साल संभाग में धान की बुआई किसानों ने निर्धारित लक्ष्य 6 लाख 11 हजार हेक्टेयर से ज्यादा रकबे में की थी।
सबसे अधिक राशि मिली बस्तर जिले को
कलेक्टर से चर्चा करेंगे
राजस्व एवं आपदा प्रबंधन से ऐसा कोई आदेश जारी होने की जानकारी नहीं है। जल्द ही इस मामले को लेकर कलेक्टर से चर्चा की जाएगी। आरबी सिंह, विपणन अधिकारी जिला सहकारी केंद्रीय बैंक
राजस्व व अापदा प्रबंधन विभाग ने बस्तर संभाग के सातों जिलों के लिए जितनी राशि जारी की है। उसमें सबसे अधिक राशि 525 लाख केवल बस्तर जिले के लिए है। इसके अलावा कोंडागांव 375, कांकेर 150, नारायणपुर का 150, सुकमा 320, बीजापुर 300 और दंतेवाड़ा की 375 लाख रुपए दिया गया है। जानकारी के मुताबिक बस्तर संभाग की 33 तहसीलों में से 27 तहसीलों को सूखाग्रस्त घोषित किया गया है। इनमें बस्तर ब्लाक की सभी तहसील शामिल हैं। सूखे का सबसे अधिक असर बस्तर ब्लाक में होने की बात कही जा रही है। जबकि कर्ज लेने वाले किसानों में सबसे अधिक बस्तर व कांकेर जिले के हैं।
अजब-गजब
hin_Deva hin_Deva hin_Deva hin_Deva hin_Deva hin_Deva hin_Deva hin_Deva